Żewġ żgħażagħ ittieħdu l-isptar għall-kura wara li kienu involuti f'żewġ ħabtiet separati bil-mutur. Kelliem għall-Pulizija informa lil Newsbook.com.mt li ħabta minnhom ġrat bejn mutur u karozza fil-5pm fi Triq ix-Xatt fil-Gżira. L-oħra ġrat fil-5.15pm fi Triq Burmarrad fin-Naxxar. Fl-inċident tal-Gżira, indarab is-sewwieq tal-mutur ta' 24 sena minn Raħal Ġdid li ttieħed l-Isptar Mater Dei b'ambulanza. Il-karozza li ħabat magħha kienet misjuqa minn mara ta' 52 sena minn Ħal Qormi. Fl-inċident ta' Burmarrad, kien is-sewwieq tal-mutur ukoll li ndarab, li għandu 26 sena u joqgħod il-Mosta. Il-karozza involuta fl-inċident kienet misjuqa minn Libjan ta' 33 sena li joqgħod f'Tal-Pietà. Il-kundizzjoni taż-żewġ sewwieqa tal-mutur għadha pendenti. .td_uid_3_5f9ff4f5e40f3_rand.td-a-rec-img{text-align:left}.td_uid_3_5f9ff4f5e40f3_rand.td-a-rec-img img{margin:0 auto 0 0}